Na temelju članka 30. Statuta Općine Koprivnički Bregi («Službeni glasnik Koprivničko-križevačke županije» broj 6/13, 3/18, 6/20, 5/21. i 8/21. – pročišćeni tekst), Općinsko vijeće Općine Koprivnički Bregi na 15. sjednici održanoj 21. prosinca 2022. donijelo je
ODLUKU
o izmjenama Odluke

o sufinanciranju troškova boravka djece u
ustanovama za čuvanje djece predškolske dobi

izvan područja Općine Koprivnički Bregi
Članak 1.


U Odluci o sufinanciranju troškova boravka djece u ustanovama za čuvanje djece predškolske dobi izvan područja Općine Koprivnički Bregi KLASA: 601-01/21-01/01, URBROJ: 2137/08-21-5 od 14. rujna 2021. godine (u daljnjem tekstu: Odluka), u članku 2. brojka „50“ zamjenjuje se brojkom „70“.
Članak 2.


Članka 3. mijenja se i glasi: 

„Ova Odluka primjenjivati će se do eventualnog formiranja nove skupine unutar Dječjeg vrtića „Potočić“ Koprivnički Bregi i zbrinjavanja djece kojoj nije omogućeno polaženje predškolskog programa unutar postojećeg objekta Dječjeg vrtića „Potočić“ Koprivnički Bregi odnosno do završetka projekta „Izgradnje i opremanja dječjeg vrtića Bajer“ u Koprivnici čiji je investitor Grad Koprivnica a partner je Općina Koprivnički Bregi te je projektom partneru osigurano maksimalno 30 mjesta za obuhvat djece.“.

Članak 3.


Ova Odluka stupa na snagu danom donošenja, a primjenjuje se od 1. siječnja 2023. godine i objavit će se na oglasnoj ploči Općine Koprivnički Bregi i na stranicama Koprivnički Bregi (koprivnicki-bregi.hr).

